Tähtaja alguse kindlaks määrava sündmuse saabumise päeva võib tähtaja hulka arvata üksnes siis, kui see on sõnaselgelt lubatud seaduses, kohtuotsuses või lepingus. See ei kehti tingimuse suhtes, et tähtaja kulgemine algab dokumentide kättetoimetamisest. Seega algab apellatsioonkaebuse, kassatsioonkaebuse või tagaseljaotsuse peale kaja esitamise tähtaeg kulgema järgmisel päeval pärast  kohtuotsuse kättetoimetamist või avaldamist. Kui aga on sätestatud, et tähtaja kulgemine algab konkreetsest päevast, arvatakse kõnealune päev tähtaja hulka. Kui tähtaja kulgemine algab dokumentide kättetoimetamisest, ei võeta tähtaja arvutamisel arvesse seda, kui kättetoimetatavate dokumentide sisust saadi teada muude vahendite kaudu (vt eespool neljas vastus).